S-4226/2023

Mál þetta, sem dómtekið var 4. október sl., er höfðað með ákæru, útgefinni af lögreglustjóranum á höfuðborgarsvæðinu 4. júlí 2023, á hendur K-kk-þgf H-kk-þgf A-kk-þgf, kt. [...], [...], Reykjavík, fyrir fíkniefnalagabrot með því að hafa, föstudaginn 8. júlí 2022, að [...] í Reykjavík, haft í vörslum sínum, í sölu- og dreifingarskyni, 252,78 grömm af maríhúana og 24 kannabisplöntur og hafa um nokkurt skeið fram til þess dags ræktað greindar plöntur. Lögregla fann efnin við húsleit á heimili ákærða að [...], Reykjavík og lagði hald á.

Telst brot þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar nr. 233/2001 um ávana- og fíkniefni og önnur eftirlitsskyld efni, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á 252,78 grömmum af maríhúana og 24 kannabisplöntum samkvæmt heimild í 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 með síðari breytingum og 2 svörtum a GLEX ledljósum, 4 gráum börkum, 5 hvítum viftum, Appliance rakatæki, 3 Max- Min rakamælum, 2 flúrljósum, 3 hvítum led ljósum og loftsíu, (munir merktir í munaskrá LRH nr. [...]) sem lögregla lagði hald á, samkvæmt heimild í 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 með síðari breytingum.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakar vottorði, dagsettu 26. júní 2023, kemur sakaferill ákærða ekki til skoðunar í þessu máli.

Við ákvörðun refsingar í máli þessu verður því við það miðað að ákærði hafi í fyrsta skipti gerst sekur um brot gegn lögum um ávana- og fíkniefni, nr.65/1974.

Ákærði hefur skýlaust játað sök og vegur það honum til refsimildunar, sbr. 8. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindu, sakarefni þessa máls og dómvenju þykir refsing ákærða hæfilega ákveðin 3 mánaða fangelsi, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða sem getið er í ákæru eru gerð upptæk 252,78 grömm af maríhúana, 24 kannabisplöntur, 2 svört a GLEX ledljós, 4 gráirb arkar, 5 hvítar viftur, Appliance rakatæki, 3 Max- Min rakamælar, 2 flúrljós, 3 hvít led ljós og loftsía, (munir merktir í munaskrá LRH nr. [...]), sem hald var lagt á við rannsókn málsins.

Ákærði greiði málsvarnarþóknun skipaðs verjanda síns, H-kk-ef E-kk-ef F-kk-ef lögmanns, 150.660 krónur að meðtöldum virðisaukaskatti, og 249.061 krónur í annan sakarkostnað.

Af hálfu ákæruvaldsins flutti málið A-kvk-nf Ý-kvk-nf S-kvk-nf saksóknarfulltrúi.

B-kvk-nf K-kvk-nf aðstoðarmaður dómara kveður upp dóm þennan.

DÓMSORÐ:

Ákærði, K-kk-nf H-kk-nf A-kk-nf, sæti fangelsi í 3 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði sæti upptöku á 252,78 grömmum af maríhúana, 24 kannabisplöntum, 2 svörtum a GLEX ledljósum, 4 gráum börkum, 5 hvítum viftum, Appliance rakatæki, 3 Max- Min rakamælum, 2 flúrljósum, 3 hvítum led ljósum og loftsíu.

Ákærði greiði málsvarnarþóknun skipaðs verjanda síns, H-kk-ef E-kk-ef F-kk-ef lögmanns, 1 50.660 krónur að meðtöldum virðisaukaskatti, og 249.061 krónur í annan sakarkostnað.

B-kvk-nf K-kvk-nf